Ritchie Boys
Ritchie Boys anglico nomine, quod latine quasi Ricardellani Adulescentes ualet, iuuenes Germani ad milia decem, quo in numero plerique Iudaei fuerunt, nuncupati sunt, qui, cum e patria fugissent, Fœderatarum Ciuitatum Americae in exercitu sua sponte nomina professi, in castris Ricardellis uel anglice Ritchie, ubi speculatorum ludus militaris quem Americani Military Intelligence Training Center uocabant collocatus fuit, eruditi sunt præcipue in animorum in bello vincendorum rationibus. Namque hi, quippe cum linguae Germanorum morumque scientia et usu ceteris Americanis ortu militibus longe praestarent, aptissimi fuerunt ad fungendum id munus, ut animos explorando et eos debilitando hostes ad deditionem nullis conditionibus latis deducerent.